**Update ถึง ระเบียบฯ (ฉ.๓/๒๕๕๖)** ระเบียบคณะกรรมการข้าราชการฝ่ายศาลปกครองว่าด้วยเครื่องแบบและการแต่งกายของข้าราชการและลูกจ้างของสํานักงานศาลปกครอง พ.ศ. ๒๕๔๔ อาศัยอํานาจตามความในมาตรา ๘๔ (๕) และ (๑๑) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ คณะกรรมการข้าราชการฝ่ายศาลปกครองออกระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบคณะกรรมการข้าราชการฝ่ายศาลปกครอง ว่าด้วยเครื่องแบบและการแต่งกายของข้าราชการและลูกจ้างของสํานักงานศาลปกครอง พ.ศ. ๒๕๔๔"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้เลขาธิการสํานักงานศาลปกครองเป็นผู้รักษาการตามระเบียบนี้ และให้มีอํานาจออกประกาศ คําสั่ง หลักเกณฑ์ และวิธีการเพื่อประโยชน์ในการปฏิบัติตามระเบียบนี้ข้อ ๔ นระเบียบนี้ "ข้าราชการฝ่ายศาลปกครอง" หมายความว่า เลขาธิการ รองเลขาธิการ และข้าราชการของสํานักงานศาลปกครอง"ลูกจ้างของสํานักงานศาลปกครอง" หมายความว่า ลูกจ้างประจําและลูกจ้างชั่วคราวของสํานักงานศาลปกครอง และให้หมายความรวมถึงพนักงานราชการศาลปกครองด้วยหมวด หมวด ๑เครื่องแบบข้าราชการฝ่ายศาลปกครอง ข้อ ๕ เครื่องแบบข้าราชการฝ่ายศาลปกครองมี ๓ ชนิด คือ(๑) เครื่องแบบปฏิบัติราชการ มี ๒ ประเภท (ก) เครื่องแบบสีกากีคอพับ (ข) เครื่องแบบสีกากีคอแบะ(๒) เครื่องแบบพิธีการ มี ๕ ประเภท (ก) เครื่องแบบปกติขาว (ข) เครื่องแบบปกติกากีคอตั้ง (ค) เครื่องแบบครึ่งยศ (ง) เครื่องแบบเต็มยศ (จ) เครื่องแบบสโมสร(๓) เครื่องแบบประจําสํานักงานข้อ ๖ เว้นแต่ที่กําหนดไว้ในระเบียบนี้เป็นการเฉพาะ ให้นํากฎหมายว่าด้วยเครื่องแบบของข้าราชการฝ่ายพลเรือนและลูกจ้างมาใช้บังคับแก่เครื่องแบบและการแต่งกายของข้าราชการฝ่ายศาลปกครองและลูกจ้างของสํานักงานศาลปกครอง โดยอนุโลมข้อ ๗ เครื่องแบบปฏิบัติราชการตามข้อ ๕ (๑) ให้ใช้อินทรธนูอ่อนติดทับเสื้อเหนือบ่าทั้งสองข้างจากไหล่ไปคอ ขนาดกว้าง ๔ เซนติเมตร ยาวตามความยาวของบ่าพื้นสีกากี ด้านคอปลายมน มีแถบสีเหลืองหรือสีทอง ติดตามขวางอินทรธนู แสดงเครื่องหมายตําแหน่งบนอินทรธนู ดังต่อไปนี้ข้าราชการฝ่ายศาลปกครองตําแหน่งประเภทวิชาการ ระดับเชี่ยวชาญและระดับทรงคุณวุฒิตําแหน่งประเภทอํานวยการ ระดับสูง และตําแหน่งประเภทบริหาร ระดับสูง มีแถวกว้าง ๓ เซนติเมตร ติดทางต้นอินทรธนู ๑ แถบ และแถบกว้าง ๑ เซนติเมตร ติดเรียงต่อไปอีก ๑ แถบ แถบบนขมวดเป็นวงกลม ขนาดวัดเส้นผ่าศูนย์กลางวงใน ๑ เซนติเมตร และบนกึ่งกลางแถบกว้าง ๓ เซนติเมตร ให้ติดตราครุฑพ่าห์ทําด้วยโลหะสีทองสูง ๒.๕ เซนติเมตรข้าราชการฝ่ายศาลปกครอง ตําแหน่งประเภททั่วไป ระดับอาวุโส และตําแหน่งประเภทวิชาการ ระดับชํานาญการและระดับชํานาญการพิเศษ มีแถบกว้าง ๓ เซนติเมตร ติดทางต้นอินทรธนู ๑ แถบ และแถบกว้าง ๑ เซนติเมตร ติดเรียงต่อไปอีก ๑ แถบ แถบบนขมวดเป็นวงกลม ขนาดวัดเส้นผ่าศูนย์กลางวงใน ๑ เซนติเมตรข้าราชการฝ่ายศาลปกครอง ตําแหน่งประเภททั่วไป ระดับชํานาญงาน และตําแหน่งประเภทวิชาการ ระดับปฏิบัติการ มีแถบกว้าง ๑ เซนติเมตร ๓ แถบ แถวบนขมวดเป็นวงกลม ขนาดวัดเส้นผ่าศูนย์กลางวงใน ๑ เซนติเมตรข้าราชการฝ่ายศาลปกครอง ตําแหน่งประเภททั่วไป ระดับปฏิบัติงาน มีแถบกว้าง ๑ เซนติเมตร ๒ แถบ แถบบนขมวดเป็นวงกลม ขนาดวัดเส้นผ่าศูนย์กลางวงใน ๑ เซนติเมตรทั้งนี้ตามแบบท้ายระเบียบนี้ข้อ ๘ เครื่องแบบพิธีการตามข้อ ๕ (๒) ให้ใช้อินทรธนูแข็งติดทับเสื้อเหนือบ่าทั้งสองข้างจากไหล่ไปคอ ขนาดกว้าง ๔ เซนติเมตร ยาวตามความยาวของบ่า พื้นกํามะหยี่หรือสักหลาดสีดํา ด้านคอปลายมนติดดุมโลหะสีทองตราครุฑพ่าห์ขนาดเล็ก ปักดิ้นสีทองลายดอกบัว แสดงเครื่องหมายตําแหน่งบนอินทรธนู ดังต่อไปนี้ข้าราชการฝ่ายศาลปกครอง ตําแหน่งประเภทวิชาการ ระดับเชี่ยวชาญและระดับทรงคุณวุฒิ ตําแหน่งประเภทอํานวยการ ระดับสูง และตําแหน่งประเภทบริหาร ระดับสูง มีแถบสีทองกว้าง ๕ มิลลิเมตร เป็นขอบ ปักดิ้นสีทองลายดอกบัว ดอกใหญ่ ๒ ดอก มีฐานรองรับอยู่ส่วนต้นของอินทรธนู ด้านข้างปักดิ้นสีทองลายกนกก้านขด ลายดอกบัวและลายกนกก้านขดยาวตลอดส่วนกลางของอินทรธนู และให้มีแถบสีทองกว้าง ๕ มิลลิเมตร ปิดที่ฐานด้านล่างของอินทรธนูข้าราชการฝ่ายศาลปกครอง ตําแหน่งประเภททั่วไป ระดับอาวุโส และตําแหน่งประเภทวิชาการ ระดับชํานาญการและระดับชํานาญการพิเศษ มีแถบสีทองกว้าง ๕ มิลลิเมตร เป็นขอบปักดิ้นสีทองลายดอกบัว ดอกใหญ่ ๒ ดอก มีฐานรองรับอยู่ส่วนต้นของอินทรธนู ด้านข้างปักดิ้นสีทองลายกนกก้านขด ลายดอกบัวและลายกนกก้านขดยาวตลอดส่วนกลางของอินทรธนูข้าราชการฝ่ายศาลปกครอง ตําแหน่งประเภททั่วไป ระดับชํานาญงาน และตําแหน่งประเภทวิชาการ ระดับปฏิบัติการ มีแถบสีทองกว้าง ๕ มิลลิเมตร เป็นขอบ ปักดิ้นสีทองลายดอกบัว มีดอก ๓ ดอก มีฐานรองรับอยู่ส่วนต้นของอินทรธนู ด้านข้างปักดิ้นสีทองลายกนกก้านขด ลายดอกบัวและลายกนกก้านขดยาวไม่เกิน ๓ ใน ๔ ส่วนของอินทรธนูข้าราชการฝ่ายศาลปกครอง ตําแหน่งประเภททั่วไป ระดับปฏิบัติงาน มีแถบสีทองกว้าง ๕ มิลลิเมตร เป็นขอบ ปักดิ้นสีทองลายดอกบัว มีดอก ๒ ดอก มีฐานรองรับอยู่ส่วนต้นของอินทรธนู ด้านข้างปักดิ้นสีทองลายกนกก้านขด ลายดอกบัวและลายกนกก้านขดยาวไม่เกินครึ่งหนึ่งของอินทรธนูทั้งนี้ตามแบบท้ายระเบียบนี้ข้อ ๙ เครื่องหมายแสดงสังกัดของข้าราชการฝ่ายศาลปกครอง ทําด้วยโลหะโปร่งสีทอง เป็นรูปตราพระดุลพ่าห์ที่มีแกนกลางเป็นพระคทาจอมทัพ ประดิษฐานบนพาน มีช่อชัยพฤกษ์อยู่ด้านล่างไม่มีขอบ สูง ๒.๕ เซนติเมตร ตามแบบท้ายระเบียบนี้ ติดที่ปกคอเสื้อด้านหน้าทั้งสองข้างข้อ ๑๐ เครื่องแบบประจําสํานักงาน ตามข้อ ๕ (๓) มีลักษณะเป็นเสื้อนอกคอแบะสีน้ําเงินแขนยาวถึงข้อมือ โดยที่หน้าอกเสื้อนอกด้านซ้าย มีตราสัญลักษณ์ศาลปกครอง ขนาดความสูงไม่เกิน ๙ เซนติเมตร ความกว้างไม่เกิน ๗ เซนติเมตร ปักด้วยไหมสีทองหมวด หมวด ๒ การแต่งกายของข้าราชการสํานักงานศาลปกครอง ข้อ ๑๑ ข้าราชการฝ่ายศาลปกครองผู้ซึ่งได้รับพระราชทานเครื่องราชอิสริยาภรณ์ ให้ประดับเครื่องราชอิสริยาภรณ์ได้ตามระเบียบของทางราชการข้อ ๑๒ ข้าราชการฝ่ายศาลปกครองผู้ซึ่งได้รับเครื่องหมายเชิดชูเกียรติ เครื่องหมายแสดงความสามารถ เครื่องหมายกิตติมศักดิ์ เข็มแสดงวิทยฐานะ เครื่องหมายหรือเข็มอื่นใด แล้วแต่กรณี ให้ประดับเครื่องหมายหรือเข็มนั้นตามระเบียบของทางราชการหรือระเบียบของส่วนราชการนั้น ๆ ได้ตามสมควรข้อ ๑๓ การแต่งเครื่องแบบที่กําหนดไว้ในระเบียบนี้ ให้แต่งตามหมายของสํานักพระราชวังหรือตามระเบียบหรือคําสั่งของประธานศาลปกครองสูงสุดหรือเลขาธิการสํานักงานศาลปกครองในโอกาสอันควรข้อ ๑๔ การแต่งเครื่องแบบประจําสํานักงาน ให้แต่งในโอกาสที่มีการออกนั่งพิจารณาคดีหรือในโอกาสอื่นตามที่เลขาธิการสํานักงานศาลปกครองกําหนด โดยให้ปฏิบัติดังนี้(๑) ชาย ให้สวมเครื่องแบบประจําสํานักงานทับเสื้อและกางเกงชุดสุภาพ(๒) หญิง ให้สวมเครื่องแบบประจําสํานักงานทับเสื้อและกระโปรงชุดสุภาพข้อ ๑๔/๑ เครื่องแบบปฏิบัติราชการ ให้ข้าราชการฝ่ายศาลปกครองแต่งในโอกาสที่ปฏิบัติหน้าที่บังคับคดีปกครอง และให้ลูกจ้างของสํานักงานศาลปกครองแต่งในโอกาสที่ปฏิบัติหน้าที่เดินหมายในกรณีที่เป็นการสมควรเพื่อประโยชน์ในการปฏิบัติราชการ เลขาธิการสํานักงานศาลปกครองจะกําหนดให้ข้าราชการฝ่ายศาลปกครองหรือลูกจ้างของสํานักงานศาลปกครองแต่งในโอกาสอื่นที่เหมาะสมก็ได้ข้อ ๑๕ ข้าราชการฝ่ายศาลปกครองนอกประจําการ ให้ใช้เครื่องแบบเหมือนข้าราชการฝ่ายศาลปกครองประจําการ เว้นแต่ให้ติดเครื่องหมายแสดงสังกัดที่คอเสื้อด้านหน้าข้างซ้ายและเครื่องหมายอักษร "นก" ทําด้วยโลหะโปร่งสีทองไม่มีขอบ สูง ๒.๕ เซนติเมตร ที่คอเสื้อด้านหน้าข้างขวาหมวด หมวด ๓ เครื่องแบบและการแต่งกายของลูกจ้างของสํานักงานศาลปกครอง ข้อ ๑๖ เครื่องแบบลูกจ้างของสํานักงานศาลปกครองมี ๓ ชนิด คือ(๑) เครื่องแบบปฏิบัติราชการ(๒) เครื่องแบบพิธีการ มี ๓ ประเภท คือ (ก) เครื่องแบบปกติขาว (ข) เครื่องแบบครึ่งยศ (ค) เครื่องแบบเต็มยศ(๓) เครื่องแบบประจําสํานักงานข้อ ๑๗ เครื่องแบบปฏิบัติราชการตามข้อ ๑๖ (๑) ให้ใช้อินทรธนูอ่อน ติดทับเสื้อเหนือบ่าทั้งสองข้างจากไหล่ไปคอ ขนาดกว้าง ๔ เซนติเมตร ยาวตามความยาวของบ่า พื้นสีกากี ด้านคอปลายมนมีแถบกว้าง ๑ เซนติเมตร สีเหลืองหรือสีทอง ติดตามขวางอินทรธนู และมีวงกลมขนาดเส้นผ่าศูนย์กลางวงใน ๑ เซนติเมตร อยู่เหนือแถบบน ในกรณีที่มีมากกว่า ๑ แถบ ให้เว้นระยะระหว่างแถบ ๖ มิลลิเมตร โดยให้แสดงเครื่องหมายตําแหน่งบนอินทรธนู ดังต่อไปนี้(๑) ลูกจ้างประจําและพนักงานราชการศาลปกครองพิเศษ มี ๓ แถบ(๒) พนักงานราชการศาลปกครองทั่วไป มี ๒ แถบ(๓) ลูกจ้างชั่วคราว มี ๑ แถบทั้งนี้ตามแบบท้ายระเบียบนี้ข้อ ๑๘ เครื่องแบบพิธีการตามข้อ ๑๖ (๒) ให้ใช้อินทรธนูแข็ง ติดทับเสื้อเหนือบ่าทั้งสองข้างจากไหล่ไปคอ ขนาดกว้าง ๔ เซนติเมตร ยาวตามความยาวของบ่า พื้นกํามะหยี่หรือสักหลาดสีดํามีแถบสีทองกว้าง ๕ มิลลิเมตร เป็นขอบ ด้านคอปลายมน ติดดุมโลหะสีทองตราครุฑพ่าห์ขนาดเล็กปักดิ้นสีทองแสดงเครื่องหมายตําแหน่งบนอินทรธนู ดังต่อไปนี้(๑) ลูกจ้างประจํา ปักดิ้นสีทองลายดอกประจํายามและใบเทศ ๓ ช่อ ลายดอกประจํายามและใบเทศยาวไม่เกิน ๓ ใน ๔ ส่วนของอินทรธนู(๒) พนักงานราชการศาลปกครองพิเศษ ปักดิ้นสีทองลายดอกพิกุล มีดอก ๓ ดอก ลายดอกพิกุลยาวไม่เกิน ๓ ใน ๔ ส่วนของอินทรธนู(๓) พนักงานราชการศาลปกครองทั่วไป ปักดิ้นสีทองลายดอกพิกุล มีดอก ๒ ดอก ลายดอกพิกุลยาวไม่เกินครึ่งหนึ่งของอินทรธนู(๔) ลูกจ้างชั่วคราว ปักดิ้นสีทองลายดอกประจํายามและใบเทศ ๑ ช่อ ลายดอกประจํายามและใบเทศยาวไม่เกิน ๑ ใน ๔ ส่วนของอินทรธนูทั้งนี้ตามแบบท้ายระเบียบนี้ข้อ ๑๙ ให้นําแบบเครื่องหมายแสดงสังกัดตามข้อ ๙ และลักษณะเครื่องแบบประจําสํานักงานตามข้อ ๑๐ ในส่วนของข้าราชการฝ่ายศาลปกครอง มาใช้กับลูกจ้างของสํานักงานศาลปกครองด้วยข้อ ๒๐ ในกรณีที่ระเบียบนี้มิได้กําหนดไว้เป็นการเฉพาะ ให้นําเครื่องแบบและการแต่งกายของลูกจ้างประจําตามระเบียบสํานักนายกรัฐมนตรี ว่าด้วยเครื่องแบบลูกจ้างประจํา และให้นําการแต่งกายของข้าราชการฝ่ายศาลปกครองตามที่กําหนดไว้ในหมวด ๒ ของระเบียบนี้ มาใช้บังคับกับเครื่องแบบและการแต่งกายของลูกจ้างของสํานักงานศาลปกครองด้วยโดยอนุโลมผู้มีอํานาจลงนาม ประกาศ ณ วันที่ ๔ พฤษภาคม พ.ศ. ๒๕๔๔ อักขราทร จุฬารัตน ประธานศาลปกครองสูงสุด ประธานกรรมการข้าราชการฝ่ายศาลปกครอง